ไทยพาณิชย์สามัคคีจ่อขึ้นเบี้ยพีเอ5%
บริษัทไทยพาณิชย์สามัคคีประกันภัยจ้องขึ้นเบี้ยพีเอ 5% ปี 54
4 พ.ย. 2553

บริษัทไทยพาณิชย์สามัคคีประกันภัยจ้องขึ้นเบี้ยพีเอ 5% ปี 54
นายจิรวุฒิ  บุญศิริ กรรมการผู้จัดการ บริษัทไทยพาณิชย์สามัคคีประกันภัย เปิดเผยว่า ปี 2554 บริษัทจะทำการปรับปรุงเบี้ยประกันอุบัติเหตุส่วนบุคคล(พีเอ) เนื่องจากค่าสินไหมทดแทนเพิ่มขึ้นอย่างต่อเนื่อง แม้ว่าฐานลูกค้าจะเพิ่มขึ้นเป็น 1 ล้านคน ซึ่งตามหลักค่าสินไหมทดแทนควรจะลดลงเพราะมีจำนวนลูกค้าเข้ามาร่วมเฉลี่ยความเสี่ยง 
ทั้งนี้ จะมีการปรับ 2 แบบ คือ ปรับราคาเพิ่มขึ้นอีกประมาณ 5% ของเบี้ยที่ขายอยู่ในปัจจุบัน เช่น ที่ขายอยู่ 1,700 บาทต่อปี จะถูกปรับขึ้นอีกประมาณ 85 บาท พร้อมกับเพิ่มความคุ้มครอง และไม่ปรับเบี้ยประกันขึ้น แต่จะลดโรงพยาบาลเกรด A ลงพื้นที่ละ 1 แห่งเพราะค่ารักษาแพง
สำหรับ ค่าสินไหมทดแทน 9 เดือนแรก อยู่ที่ 57.4% เพิ่มขึ้นจากปี 2552 ทั้งปีอยู่ที่ 53.5% และปี 2551 ค่าสินไหมทดแทนอยู่ที่ 45.51%